## Pravilnik o potpori za pokriće troškova prehrane studenata

### NN 51/2002 (8.5.2002.), Pravilnik o potpori za pokriće troškova prehrane studenata

# MINISTARSTVO ZNANOSTI I TEHNOLOGIJE

985

Na temelju članka 145. stavka 2. Zakona o visokim učilištima (»Narodne
novine«, broj 59/96 – pročišćeni tekst, 14/00, 67/00, 94/00 i 129/00), ministar
znanosti i tehnologije (u da­lj­njem tekstu: Ministar) donosi

## PRAVILNIK

### O POTPORI ZA POKRIĆE TROŠKOVA PREHRANE STUDENATA

OPĆE ODREDBE

Članak 1.

Ovim Pravilnikom utvrđuju se kriteriji, način ostvariva­nja i korište­nja
prava studenata na potporu Ministarstva znanosti i tehnologije (u da­lj­njem
tekstu: Ministarstvo) za pokriće troškova prehrane i studenata.

STUDENTSKA
ISKAZNICA

Članak 2.

(1) Studentska iskaznica je studentska isprava kojom se dokazuje status
studenta.

(2) Pravo na studentsku iskaznicu imaju redoviti i izvanredni studenti
dodiplomskog studija na visokim učilištima u Republici Hrvatskoj.

(3) Studentsku iskaznicu
izdaje ustanova visoke naobrazbe koja izvodi studije (u da­lj­njem tekstu:
visoko učilište) na koje je student upisan. Izuzetak su studenti iz međunarodne
razmjene, strani držav­ljani kojima iskaznicu izdaje Ministarstvo.

(4) Student koji je upisan na
dva visoka učilišta ima pravo samo na jednu studentsku iskaznicu, a izdaje je
visoko učilište koje je student prvo upisao. Ukoliko student tom studentskom
iskaznicom ne ostvaruje pravo na potporu, a upisom drugog visokog učilišta to
pravo može ostvariti izdaje mu se druga studentska iskaznica, a prva se poništava.

(5) Visoko učilište upisanom
studentu dodje­ljuje trajan jedinstveni matični broj akademskog građanina
(JMBAG).

(6) Studentska iskaznica je
dimenzije 55mm ¤ 85mm.

(7) S lica studentske
iskaznice nalazi se oznaka X, naziv ustanove koja ju je izdala, jedinstveni
matični broj akademskog građanina, ime, prezime, fotografija i potpis vlasnika.

(8) S naličja studentske iskaznice nalazi se magnetska traka s upisanim
brojem iskaznice, imenom i prezimenom vlasnika, te opće upute koje glase:
»Studentska iskaznica je identifikacijska kartica studenata u Republici
Hrvatskoj. Iskaznica je vlasništvo izdavača i na zahtjev mora biti vraćena.
Korište­nje iskaznice nakon prestanka va­ljanosti i dava­nje iskaznice na korište­nje
drugoj osobi je osnova za kaznenu odgovornost. Gubitak iskaznice korisnik je dužan
prijaviti izdavaču«, te na engleskom jeziku: »This document is an official
identification card of students in Croatia.«

(9) Primitkom studentske
iskaznice student potpisuje opće i posebne uvjete korište­nja potpore za pokriće
troškova prehrane studenata, koji su u skladu s ovim Pravilnikom.

(10) Student snosi troškove
izdava­nja studentske iskaznice.

(11) Upis i ažurira­nje
podataka o statusu i pravima studenata provodi visoko učilište sukladno ovom
Pravilniku.

(12) Studentska iskaznica
vrijedi do kraja studija, a ­njenu va­ljanost obnav­lja visoko učilište
evidentira­njem upisa akademske godine odnosno semestra.

(13) Gubitak ili ošteće­nje
studentske iskaznice student je dužan prijaviti visokom učilištu koje će na
zahtjev studenta izdati novu studentsku iskaznicu.

(14) U opravdanim slučajevima
na zahtjev studenta visoko učilište će izdati privremenu studentsku iskaznicu
koja vrijedi do izdava­nja nove studentske iskaznice.

(15) Po isteku studentskih
prava student je dužan studentsku iskaznicu dati na ponište­nje visokom učilištu
koje ju je izdalo.

(16) Dava­nje studentske
iskaznice na korište­nje drugoj osobi ili korište­nje nakon prestanka va­ljanosti
osnova je za kaznenu odgovornost.

BAZA PODATAKA O STUDENTIMA

Članak 3.

(1) Visoko učilište prilikom prvog upisa studenta upisuje podatke o
studentu u središ­nju digitalnu bazu podataka o studentima (u da­lj­njem
tekstu: Baza).

(2) Evidentira­njem upisa
studijske godine ili semestra u Bazu slijede sva prava studenata koja se odnose
na potporu za pokriće troškova prehrane studenata.

(3) Visoko učilište je
obvezno pravovremeno upisati u Bazu svaku promjenu statusa studenta kao što su
ispis sa studija, prekid studija, diplomira­nje i sl.

(4) Visoko učilište snosi sve
troškove koji nastaju korište­njem studentske iskaznice za podatake koje ne
unese točno i pravovremeno.

(5) Bazu vodi Centar za
autorizaciju prava Sveučilišnog računskog centra u Zagrebu (u da­lj­njem
tekstu: CAP).

(6) CAP daje mjesečna izvješća
o pruženim uslugama u vezi s potporom za pokriće troškova prehrane studenata
svih davate­lja usluga na način da pojedinačna izvješća o pruženim uslugama
dostav­lja svakom davate­lju usluga, a skupno izvješće o pruženim uslugama
dostav­lja Ministarstvu.

(7) CAP nije ovlašten za mije­nja­nje
podataka u Bazi, osim u slučajevima propisanim ovim Pravilnikom ili drugom
odlukom Ministra.

(8) U slučaju zloporabe
studentske iskaznice CAP je ov­lašten na dojavu studenta, davate­lja usluga ili
visokog učilišta privremeno obustaviti pravo na korište­nje studentske
iskaznice.

KORISNICI POTPORE

Članak 4.

(1) Pravo na potporu za pokriće troškova prehrane studenata imaju
redoviti studenti dodiplomskog studija koji studiraju na javnim visokim učilištima
u skladu s odredbama članka 7. ovoga Pravilnika (u da­lj­njem tekstu:
korisnici).

(2) Pravo iz stavka 1. ovoga članka pod istim uvjetima imaju i strani držav­ljani
ako je to određeno međunarodnim ugovorom ili odlukom Ministra.

(3) Korisnicima iz stavka 2. ovoga članka iznos i traja­nje prava utvrđuje
se odlukom Ministra.

(4) Korisnik studentskom iskaznicom ostvaruje pravo na potporu za pokriće
troškova prehrane studenata.

TRAJANJE POTPORE

Članak 5.

U traja­nje prava na potporu za pokriće troškova prehrane ne uračunava
se vrijeme mirova­nja obveza prema članku 64. stavku 1. Zakona o visokim učilištima.

NAMJENA POTPORE

Članak 6.

(1) Potpora za pokriće troškova prehrane studenata namije­njena je za
pokriće dijela troškova osobne dnevne prehrane korisnika.

(2) Korisnici imaju pravo na potporu za pokriće dijela samo onih troškova
prehrane koji su ostvareni u restoranima s kojima Ministarstvo ili od ­nje­ga
ovlašteno tijelo sklopi ugovor o pruža­nju usluga studentske prehrane (u da­lj­njem
tekstu: davate­lji usluga).

OSTVARIVANJE PRAVA I OPSEG POTPORE

Članak 7.

(1) Korisnici imaju pravo na potporu za pokriće dijela troškova prehrane
u različitim iznosima ovisno o razini prava, koja osigurava potporu za
odgovarajući broj kompletnih obroka dnevno.

(2) Kompletan obrok, u smislu
ovoga Pravilnika, je složeni obrok koji davate­lj usluga može ponuditi
studentima, a sastoji se od najviše pet jela: juha, glavno jelo, prilog, salata
i desert.

(3) Pojedinačno jelo, u
smislu ovoga Pravilnika, je jelo koje davate­lj usluga može ponuditi studentima
za prehranu, a koje je sastavni dio kompletnog obroka. Svako pojedinačno jelo
spada u točno jednu od kate­gorija: juha, glavno jelo, prilog, salata i desert.

(4) Obračunska cijena
kompletnog obroka je veličina koju donosi Ministar i primje­njuje se onda kada
se prava studenta žele izraziti kao novčani iznos.

(5) Drugi prehrambeni
proizvod, u smislu ovoga Pravilnika, je jelo koje nije sastavni dio kompletnog
obroka i čija cijena s uračunatim PDV-om ne prelazi obračunsku cijenu
kompletnog obroka. Drugi prehrambeni proizvod spada točno u jednu od kate­gorija:
jednostavno jelo, mliječni proizvod i piće.

(6) Dodatno jelo je jelo koje
nije sastavni dio kompletnog obroka i čija cijena s uračunatim PDV-om prelazi
obračunsku cijenu kompletnog obroka.

(7) Razine prava označavaju se simbolima 1, 2, 2.5 i 3.

(8) Razina prava 1, 2, 2.5 i 3 znači pravo na potporu za jedan, dva, dva
i pol i tri kompletna obroka dnevno. Pravo na potporu dodje­ljuje se redovitom
studentu koji studira za vrijeme propisanog traja­nja studija, pri čemu ukupno
traja­nje studija može biti najviše za trećinu du­lje od propisanog traja­nja
studija, odnosno do konca akademske godine u kojoj taj rok istječe. Pravo na
potporu ne pripada studentu koji nakon ponav­lja­nja neke godine studija
ponovno ponav­lja istu godinu, čak ni u slučaju kad je statutom visokog učilišta
i za takvog studenta predviđen status redovitog studenta.

(9) Visoko učilište utvrđuje
razinu prava 1 odnosno pravo na potporu za jedan kompletan obrok dnevno
korisniku s prebivalištem u županiji u kojoj je sjedište visokog učilišta ako
za pojedine županije nije drukčije određeno posebnom odlukom Ministra zbog
geografskih, prometnih i drugih razloga.

(10) Visoko učilište utvrđuje
razinu prava 2 odnosno pravo na potporu za dva kompletna obroka dnevno:

– korisniku koji ima prebivalište
izvan županije (ili izvan područja koje je odredio Ministar posebnom odlukom) u
kojoj je sjedište visokog učilišta,

– studentu iz međunarodne
razmjene, stranom držav­ljanu, upisanom na visoko učilište u statusu redovitog
studenta, koji je stipendist Ministarstva.

(11) Visoko učilište utvrđuje
razinu prava 2.5 odnosno pravo na potporu za dva i pol kompletna obroka dnevno:

– korisniku koji je smješten
u studentskom domu na teme­lju potvrde studentskog centra o smještaju u
studentskom domu,

– korisniku s izrazito niskim socijalnim statusom s prebivalištem izvan županije
(ili izvan područja koje je odredio Ministar posebnom odlukom) u kojoj je sjedište
visokog učilišta na teme­lju rješe­nja koje izdaje Ministarstvo uz pribav­ljeno
rješe­nje ili potvrdu nadležnog ureda Ministarstva rada i socijalne skrbi.

(12) Visoko učilište utvrđuje razinu prava 3 odnosno pravo na potporu za
tri kompletna obroka dnevno:

– korisniku vrhunskom sportašu s prebivalištem izvan županije (ili izvan
područja koje je odredio Ministar posebnom odlukom) u kojoj je sjedište visokog
učilišta na teme­lju rješe­nja koje Hrvatski olimpijski odbor dostav­lja
visokom učilištu i potvrde o prebivalištu.

(13) Ministarstvo može korisniku dodijeliti pravo na potporu različitu
od kriterija iz prethodnih stavaka ovoga članka u posebnim slučajevima kada troškove
prehrane snosi pravna osoba izvan sustava visoke naobrazbe.

Članak 8.

Izvanredni studenti i strani držav­ljani koji nisu stipendisti
Ministarstva nemaju pravo na potporu za pokriće troškova prehrane, ali pomoću
studentske iskaznice ostvaruju pravo na prehranu kod davate­lja usluga uz plaća­nje
pune cijene obroka.

ODREĐIVANJE CIJENA U RESTORANIMA STUDENTSKE PREHRANE

Članak 9.

(1) Cijene kompletnih obroka, pojedinačnih jela, drugih prehrambenih proizvoda
i dodatnih jela, kao i obračunska cijena kompletnog obroka utvrđuju se odlukom
Ministra za s­ljedeću akademsku godinu, a najkasnije do početka akademske
godine, na teme­lju:

– normativa utroška hrane,

– analize cijena prehrambenih proizvoda,

– analize cijena i troškova pripreme jela.

(2) Ministar donosi odluku o cijenama iz stavka 1. ovoga članka na teme­lju:

– miš­lje­nja ustanova stručnih za područje prehrane,

– miš­lje­nja Povjerenstava za kontrolu prehrane studenata.

VISINA POTPORE

Članak 10.

(1) Potpora Ministarstva za pokriće dijela troška kompletnog obroka,
pojedinačnog jela, drugog prehrambenog proizvoda i dodatnog jela iznosi 73.65%
cijene.

(2) Potporu iz stavka 1. ovoga članka korisnicima dodje­ljuje
Ministarstvo izravnim plaća­njem davate­lju usluga, a razliku do pune cijene
snosi korisnik pri korište­nju usluge.

(3) Dnevno pravo studenta računa se tako da se broj kompletnih obroka iz
razine prava pomnoži s dijelom obračunske cijene kompletnog obroka koji pokriva
Ministarstvo (73.65% obračunske cijene). Mjesečno pravo dobiva se množe­njem
dnevnog prava s brojem dana u mjesecu. Kod studenata koji imaju pravo na jedan
obrok dnevno kao broj dana u mjesecu uzima se broj dana bez subota, nedje­lja i
državnih praznika. Za ostale studente broje se svi dani u mjesecu.

(4) Maksimalni dnevni novčani
iznos za pokriće dijela troškova prehrane korisnika ne može biti veći od četverostrukog
dnevnog prava.

(5) Korisnik potpore može
ostvariti pravo na potporu za pokriće dijela troška prehrane pod uvjetom da:

– je saldo dovo­ljan da
pokrije potpore Ministarstva,

– ukupan novčani iznos
potpore Ministarstv u tom danu ne prelazi četverostruko dnevno pravo,

– broj pojedinačnih jela iz iste kate­gorije (juha, glavno jelo, itd…) u
tom obroku (ručak, večera) ne prelazi pet,

– broj drugih prehrambenih proizvoda u skupini mliječnih proizvoda i pića
u tom obroku ne prelazi pet.

EVIDENTIRANJE STJECANJA I KORIŠTENJA PRAVA

Članak 11.

(1) Prava korisnika na potporu za pokriće troškova prehrane poči­nju teći
upisom godine ili semestra studija.

(2) Evidentira­njem upisa godine ili semestra studija u bazi podataka
visokog učilišta korisniku se u bazu upisuje ­nje­gova razina prava na potporu
za pokriće troškova prehrane, a u skladu s člankom 7. ovoga Pravilnika.

(3) Novčani iznos mjesečnog prava dodje­ljuje se unaprijed prvog dana u
mjesecu za cijeli mjesec, a u skladu s razinom prava iz stavka 2. ovoga članka.

(4) Korisnici koji upisuju godinu studija imaju pravo na potporu za
pokriće troškova prehrane u razdob­lju od početka akademske godine, tj. od 1.
listopada tekuće godine, do 15. listopada s­ljedeće godine, osim u razdob­lju
od 16. srp­nja do 31. kolovoza.

(5) Korisnici koji upisuju zimski semestar studija imaju pravo na
potporu za pokriće troškova prehrane u razdob­lju od 1. listopada do 5. ožujka
akademske godine, a upisom ­ljetnog semestra od 1. ožujka do 15. listopada,
osim u razdob­lju od 16. srp­nja do 31. kolovoza.

(6) Ukoliko korisnik upisuje semestar odnosno godinu studija nakon 1.
listopada odnosno 1. ožujka tada mu prava poči­nju teći danom upisa.

(7) Neiskorištena prava određena stavkom 3. ovoga članka mogu se
prenositi na s­ljedeće dane istog mjeseca s tim da ukupni iznos akumuliranog
prava ne može iznositi više od mjesečnog prava.

DAVATELJI USLUGA STUDENTSKE PREHRANE

Članak 12.

(1) Davate­lji usluga studentske prehrane su pravne osobe s kojima
Ministarstvo sklopi ugovor o pruža­nju usluga studentske prehrane.

(2) Ministarstvo će sklopiti ugovore o pruža­nju usluga studentske
prehrane samo s onim pravnim osobama koje mogu osigurati visoku razinu
studentske prehrane, te s onim pravnim osobama koje mogu osigurati uvjete za
korište­nje struč­njaka za organizaciju kako bi se efikasnije organizirala
studentska prehrana i sma­njili redovi u restoranima.

(3) Ministarstvo će sklopiti
ugovore o pruža­nju usluga studentske prehrane u restoranima u sastavu
studentskih centara.

(4) Ministarstvo može
sklopiti ugovor o pruža­nju usluga studentske prehrane i u restoranima koji
nisu u sastavu studentskih centara.

(5) Ugovorom o pruža­nju
usluga studentske prehrane utvr­đuju se prava i obveze Ministarstva i davate­lja
usluga u vezi  pruža­njem i korište­njem
usluga studentske prehrane.

(6) Davate­lji usluga
studentske prehrane trebaju osigurati visoku razinu studentske prehrane. Davate­lji
usluga obavezni su u strukturi stalno zaposlenog kuharskog osob­lja imati
glavnog kuhara, SSS, s najma­nje 5 godina radnog iskustva u struci, te obavezom
stručnog usavršava­nja svake 3 godine, o čemu je davate­lj usluga obavezan
podastrijeti dokaze kod sklapa­nja ugovora o pruža­nju usluge.

(7) Obvezni dio svakog
ugovora je:

– popis kompletnih obroka i ­njihove
cijene izračunane na teme­lju normativa za kompletan obrok za koji je odobrena
potpora Ministarstva,

– popis pojedinačnih jela,
normativa za svako jelo i pojedinačnih cijena svakog jela izračunanih na teme­lju
normativa za koje je odobrena potpora Ministarstva,

– popis drugih prehrambenih
proizvoda i dodatnih jela s cijenama koje će davate­lj usluga posluživati, a za
koje je odobrena potpora Ministarstva,

– obveza davate­lja usluga da
glavnom kuharu i kuharima, a po mogućnosti i pomoćnom osob­lju, osigura u
razdob­lju od 16. srp­nja do 31. kolovoza tekuće godine prisustvo na stručnom
teča­ju za kuhare,

– specifikacija računalno-komunikacijske
infrastrukture potrebne za uk­ljučiva­nje restorana u informacijski sustav
studentske prehrane koju je davate­lj usluga dužan osigurati, odnosno uvjeti
najma i održava­nja računalne opreme koju davate­lj usluga unajm­ljuje od
Ministarstva,

– način izdava­nja računa
koji davate­lj usluga dostav­lja Ministarstvu,

– način i uvjeti plaća­nja usluga na koje se obvezuje Ministarstvo.

OBVEZE DAVATELJA USLUGA

Članak 13.

(1) Davate­lji usluga studentske prehrane u restoranima mogu posluživati
samo jela i napitke koji su propisani ugovorom.

(2) Svaki davate­lj usluga obvezan je dnevno ponuditi barem 3
kombinacije kompletnog obroka, te 1 kompletan ve­getarijanski obrok, osim ako to
ugovorom nije drugačije određeno.

(3) Davate­lj usluga može nuditi druge prehrambene proizvode, te dodatna
jela koja nisu sastavni dio kompletnog obroka.

(4) Ministarstvo će davate­lju usluga priznati troškove izdava­nja hrane
samo za one količine i vrste hrane koje su u skladu s ovim Pravilnikom.

(5) Davate­lj usluga obvezan je pri pruža­nju usluga studentske prehrane
utvrditi identitet korisnika.

(6) U slučaju da pri pruža­nju usluga studentske prehrane davate­lj
usluga utvrdi neovlašteno korište­nje studentske iskaznice obvezan je odmah o
zlorabi studentske iskaznice dojaviti CAP-u
visokom učilištu, a troškove hrane snosi osoba koja je neo­vlašteno
koristila studentsku iskaznicu.

(7) Davate­lj usluga je dužan Povjerenstvu za kontrolu preh­rane studenata
omogućiti nadzor nad pruža­njem usluga.

Članak 14.

(1) Davate­lj usluga studentske prehrane ispostav­lja Ministarstvu račun
za pružene usluge na teme­lju izvješća o ostvarenim uslugama studentske
prehrane koje davate­lj usluga mjesečno dobiva od CAP-a.

(2) Izvješće CAP-a je sastavni dio računa.

OBVEZE CAP-a

Članak 15.

(1) Sva jela koja davate­lji usluga mogu posluživati u restoranima s
pripadajućim cijenama evidentirana su u Bazi u CAP-u.

(2) CAP jednom mjesečno davate­ljima usluga dostav­lja pojedinačno izvješće,
a Ministarstvu skupno izvješće o ostvarenim uslugama studentske prehrane koje
sadrži s­ljedeće podatke:

– količine i cijene utrošenih jela,

– ukupnu cijenu utrošenih jela,

– iznos koji podmiruje Ministarstvo.

POVJERENSTVA ZA KONTROLU PREHRANE STUDENATA

Članak 16.

(1) Povjerenstvo za kontrolu prehrane studenata (u da­lj­njem tekstu:
Povjerenstvo) sastoji se od šest članova, od kojih su tri predstavnici
Studentskog zbora, a tri predstavnici Ministarstva. Jedan od predstavnika
Ministarstva je predsjednik Povjerenstva, a jedan od predstavnika Studentskog
zbora je zamjenik predsjednika Povjerenstva.

(2) Broj Povjerenstava za svaki visokoučilišni centar utvr­đuje se na
prijedlog Studentskog zbora.

(3) Ministar imenuje predsjednika, zamjenika predsjednika i članove
Povjerenstva na vrijeme od dvije godine.

(4) Član Povjerenstava razriješit će se dužnosti na koju je imenovan:

– ako sam zatraži razrješe­nje,

– ako mu prestane status studenta,

– ako ne ispu­njava dužnosti člana Povjerenstva.

(5) U slučaju razrješe­nja člana Povjerenstva Ministar imenuje novog člana.

(6) Troškove za rad Povjerenstava osigurava Ministarstvo u svom proračunu
u okviru pozicije sredstava za transfere za studentski standard.

NADLEŽNOST POVJERENSTVA ZA KONTROLU PREHRANE STUDENATA

Članak 17.

(1) Povjerenstvo na zahtjev Ministra:

– daje miš­lje­nje o cijenama obroka,

– daje miš­lje­nje pri odabiru, otkaziva­nju i drugim pita­njima u vezi
s davate­ljima usluga studentske prehrane,

– predlaže nove vrste obroka za prehranu studenata,

– predlaže suvremene načine priprema­nja i servisira­nja obroka za
prehranu studenata,

– daje preporuke o strukturi i sastavu obroka, vodeći računa o
suvremenim sazna­njima u području prehrane,

– daje miš­lje­nja o ostalim pita­njima u vezi s prehranom studenata.

(2) Osim navedenog, Povjerenstvo u surad­nji s predstavnicima
studentskih zborova sveučilišta, veleučilišta i visokih škola:

– prati izvršava­nje obveza davate­lja usluga u pogledu normativa i
kvalitete jela koja davate­lji usluga studentske prehrane poslužuju u
restoranima,

– prati izvršava­nje odredbi odluke iz članka 2. stavka 9. ovoga
Pravilnika,

– ukazuje na nepravilnosti u izvršava­nju obveza davate­lja i korisnika
usluga i pridržava­nju odredbi odluke iz članka 2. stavka 9. ovoga Pravilnika.

ARBITRAŽA

Članak 18.

(1) U slučaju da se ne prihvati miš­lje­nje Povjerenstva za kontrolu
prehrane studenata o promjeni cijena usluga, Ministar će imenovati posebno
arbitražno povjerenstvo koje čine dva predstavnika Hrvatskog studentskog zbora,
dva predstavnika davate­lja usluga koji traže promjenu cijena i jedan neovisni
struč­njak za koje­g obje strane moraju dati suglasnost za imenova­nje u
arbitražno povjerenstvo.

(2) Odluke arbitražnog povjerenstva su obvezujuće.

KAZNENE ODREDBE

Članak 19.

(1) Korisnici potpore čine prekršaj:

– ako daju studentsku iskaznicu na korište­nje drugoj osobi i u drugim
slučajevima koji su navedeni u članku 2. stavku 16. ovoga Pravilnika,

– ako koriste pravo na potporu za pokriće dijela troškova prehrane
suprotno odredbama članka 10. ovoga Pravilnika.

(2) Visoko učilište čini prekršaj:

– ako ne upisuje istinite podatke o studentu i ne obavi druge rad­nje
prema odredbama članka 3. ovoga Pravilnika.

(3) Davate­lj sluga čini prekršaj:

– ako pri dava­nju usluge korisniku potpore uskrati neko pravo koje je
propisano ovim Pravilnikom,

– ako pri dava­nju usluge korisniku potpore daje veća prava ne­go što je
to propisano ovim Pravilnikom,

– ako omogući da studentsku iskaznicu koristi druga osoba ili da se studentska
iskaznica koristi nakon prestanka va­ljanosti.

(4) Prekršaje iz stavaka 1. i 2. ovoga članka razmatra i o ­njima odlučuje
Etičko povjerenstvo.

(5) Etičko povjerenstvo iz stavka 4. ovoga članka sastoji se od
predsjednika i dva člana koje imenuje Ministar na vrijeme od dvije godine.
Jedan od članova Etičkog povjerenstva je predstavnik Hrvatskog studentskog
zbora.

(6) Etičko povjerenstvo iz stavka 4. ovoga članka obav­lja svoje dužnosti
u skladu s Poslovnikom koje­g donosi Ministar na prijedlog Etičkog povjerenstva
i uz pribav­ljeno miš­lje­nje Hrvatskog studentskog zbora.

(7) Razrješe­nje i zamjena člana Etičkog povjerenstva re­gulira se na
isti način kao što je to u članku 16. stavcima 4. i 5. ovoga Pravilnika re­gulirano
za Povjerenstva za kontrolu prehrane studenata.

(8) Troškove za rad Etičkog povjerenstva osigurava Ministarstvo u svom
proračunu u okviru pozicije sredstava za transfere za studentski standard.

PRIJELAZNE I ZAVRŠNE ODREDBE

Članak 20.

Davate­lji usluga studentske prehrane obvezni su s Ministarstvom ili od
nje­ga ovlaštenim tijelom sklopiti ugovore o pruža­nju usluga studentske
prehrane u roku od dva mjeseca od dana stupa­nja na snagu ovoga Pravilnika.

Članak 21.

Odredbe članaka 7. i 10. ovoga Pravilnika počet će se primje­njivati danom
stupa­nja na snagu Pravilnika, dok će se ostale odredbe početi primje­njivati u
svakom visokoučilišnom centru čim se ispune tehničke mogućnosti za korište­nje
studentskih iskaznica.

Članak 22.

(1) Studentski zborovi dužni su u roku od 30 dana od dana stupa­nja na
snagu ovoga Pravilnika predložiti Ministru broj Povjerenstava za kontrolu
prehrane studenata za svaki visokoučilišni centar, kao i po tri svoja
predstavnika za svako od tih Povjerenstava.

(2) Ministar će imenovati predsjednike, zamjenike predsjednika i članove
Povjerenstava za kontrolu prehrane studenata u roku od 60 dana od dana primitka
prijedloga iz stavka 1. ovoga članka.

Članak 23.

(1) Hrvatski studentski zbor dužan je u roku od 30 dana od dana stupa­nja
na snagu ovoga Pravilnika predložiti Ministru svog predstavnika u Etičkom
povjerenstvu iz članka 19. ovoga Pravilnika.

(2) Ministar će imenovati predsjednika i članove Etičkog povjerenstva u
roku od 30 dana od dana primitka prijedloga iz stavka 1. ovoga članka.

(3) Etičko povjerenstvo dužno je u roku od 30 dana od dana svog imenova­nja
predložiti Ministru Poslovnik o svom radu.

(4) Odmah po primitku prijedloga Poslovnika iz stavka 3. ovoga članka
Ministar će zatražiti miš­lje­nje Hrvatskog student­skog zbora o tom
prijedlogu.

(5) Hrvatski studentski zbor dužan je dostaviti svoje miš­lje­nje o
prijedlogu Poslovnika iz stavka 3. ovoga članka u roku od 30 dana od dana
dostave zahtjeva za miš­lje­nje. Ukoliko Hrvatski studentski zbor ne dostavi
svoje miš­lje­nje u tom roku, smatrat će se da nema primjedaba na prijedlog
Poslovnika.

(6) Ministar će donijeti Poslovnik o radu Etičkog povjerenstva u roku od
60 dana od dana primitka prijedloga toga Poslovnika.

Članak 24.

Stupa­njem na snagu ovoga Pravilnika prestaje važiti Pravilnik o potpori
za pokriće troškova prehrane studenata (»Narodne novine«, broj 58/01).

Članak 25.

Ovaj Pravilnik stupa na snagu danom objave u »Narodnim novinama«.

Klasa: 602-01/02-5/98
Urbroj: 533-01/113-02-1
Zagreb, 6. svib­nja 2002.

Ministar
**prof. dr. sc. Hrvoje Kra­ljević**, v. r.

Pravilnik, NN 51/2002-985